A Snoopy-show
„A karácsonyi fészek.”
Oké, mondom, mi a terv.
Amint reggel van, felkeltesz, vagy én téged.
Aki előbb ébred.
Sally, későre jár. Aludnod kéne.
Ki tud elaludni szenteste? Ez nem természetes.
De ha nem alszol, nem jön a Télapó.
Jól mondod. Nem mondanál esti mesét?
Hol volt, hol nem volt…
Nem tudok jó esti mesét.
„Karácsony előestéje.
Írta: Snoopy, Clement Clarke Moore hathatós segítségével.”
Kösz, pajti.
„Csendes volt nagyon karácsony előestéje.
Nem mozdult senki, Woodstockot kivéve.”
„Kirakta fészkére zokniját sietve,
azt várta, hogy a Télapó mit pakol majd bele.”
„A kismadár nyugodtan aludt a fészkében,
és cukorszilvák táncoltak a fejében.”
Pillanat! Miért álmodik egy madár cukorszilvákról?
Következő kérdés: Mi az a cukorszilva?
Gondolom, egy cukros szilva.
Érthető. Mi az a szilva?
Az egy szaftos csonthéjas.
Értem. És mi az a csonthéjas?
Folytassuk a mesét!
„Amikor odakint kavarodás történt,
Woodstock ugrott is megnézni tüstént.”
„Csodálkozva nézte, milyen izgalmas,
ott állt egy kis szánkó és nyolc pici rénszarvas.”
„A Télapót repítették fel az egekbe,
aki mindet egyenként nevén nevezte:
’Gyí, Conrad, gyí, Bill, gyí, Roy! Gyí, Harriet, gyí, Olivier, gyí, Fred!’”
Várj, vissza!
Milyen rénszarvasnév az, hogy Fred?
Hol van Táltos vagy Táncos vagy Perec vagy Leves?
Én csak felolvasom innen.
Majd szólj, hogy reklamáljak a szerzőnél!
Ahogy mondtam…
„A Télapó így kiáltott: ’A sok ajándék vár!
De repülni nem tudok, vigyetek el már!’”
„Így a tetőkre repültek a rénszarvasok,
a teli szán mellett vitték még a Télapót.”
„A hófödte téli tetőn ezután
fent táncolt és ugrált a sok patás.”
Szóval egy tetőn van a nyolc rénszarvas, a Télapó és a szánkó?
Remélem, biztosítva van az a tető!
Elfáradtál már?
Kicsit se.
„Woodstock elképedve nézte, és egy szót se szólt,
amikor a Télapó a kéményen át lerongyolt.”
„Ragyogott a szeme!
Az arca vidám volt!
Orcája, mint a rózsa, orra egy fekete folt!”
„Nagy orra volt, és kis kerek hasa mellé,
ha nevetett, rázkódott, mint egy nagy tál zselé.”
„Egy szót se ugatott, hanem munkához látott.
A zoknikat megpakolta, és gyorsan irányt váltott.”
„Mancsát kirakta az orra mellé…
és felrepült a tetőre könnyedén.”
„Woodstock még hallotta,
ahogy vezette szánkóját…”
„Boldog karácsonyt,
és jó éjszakát!”
Kösz, hogy megpróbáltad, bátyó.
Most hogy fogok aludni?
Talán iszom egy pohár tejet.
TEJ
Eljött! Itt volt a Télapó!
Most már biztos nem fogok aludni!
„A boldogság az ajándékozás öröme.”
Szia, Sally! Mit csinálsz?
Levelet írok a Télapónak.
Hatékonysági okokból
kategóriákra osztottam: babák, játékok és lepj meg!
Elég hosszú a lista.
Elég jó voltam.
És nem bizonyítható az ellenkezője.
Tessék! Kész is.
Lennél olyan kedves, és feladnád, bátyó?
Jól nézel ki, Télapó!
Ne feledkezz meg a szánkóról, amit kértem!
Én baseballütőt akarok. Fát vagy alumíniumot.
Rakétamodellt akarok.
Én horgászbotot akarok.
Új könyvet akarok.
- Virágföldet akarok. - Zongorát akarok.
Új könyvespolcot is akarok.
Világbékét akarok, esetleg egy új pulcsit.
Folyton ugyanazt hallom újra meg újra.
Nem a „Boldog karácsonyt,” vagy a „Kellemes ünnepeket,”
hanem, hogy „akarok, akarok, akarok.”
Kitalálom. Levelet írsz a Télapónak.
„Aranyozott kutyatál, motorkerékpár, egy olimpiai szabványú medence.”
Ezt tényleg mind akarod?
Tényleg jó kutya voltál, de nem lenne jobb,
ha inkább az ajándékozáson járna az eszed?
Mindegy. Ez az én véleményem.
Tulajdonképpen ezt is fogom tenni.
Kitalálom, mit adhatnék ajándékba.
Nem kell, hogy puccos legyen, elég, ha szívből adom.
Ez lesz az eddigi legjobb karácsony.
Mit adjak?
Üdvözlőlapot? Ugyan!
Verset? Nem.
Gyümölcstortát? Dehogy.
Ez nehezebb, mint hittem.
Barkácspapír? Gyurma?
Ez az!
Mindenkinek csinálunk saját műalkotást.
Remek ötlet, kutyuskám!
A gyurma nem könnyű.
De egy kis munkával különlegességet csinálhatunk.
Egy bögre!
Talán nem is kell rá fogantyú.
Szuper lesz. Lássunk hozzá!
Ez az utolsó.
Úgy hívom, hogy „szívből jövő alkotás”.
Ez a beszéd!
Tessék! Ne feledd, amit kértünk, Télapó!
Hohohó!
Boldog karácsonyt, Patty! Ezt neked csináltam.
Köszi, Chuck.
Szívesen.
Boldog ünnepeket, Franklin!
Hű! Kösz, Charlie Brown.
Ez mi? Papírnehezék?
Fogalmam sincs. Az enyém talán baseball-labda-tartó?
Kösz, Charles. Jól fog jönni.
Igen, kösz, Charlie Brown.
Tökéletes lesz a gyűjteményembe.
Boldog karácsonyt mindenkinek!
Talán esővízgyűjtő?
Az enyém szerintem ajtótámasz.
Úgy hívom, „szívből jövő alkotás”.
Az enyém lyukas.
Aha.
Kösz, Charlie Brown. Megdolgoztatja a fantáziát.
Szívesen, Linus. Boldog ünnepeket!
Remek érzés. Eláraszt az ajándékozás szelleme.
„Szívből jövő alkotás”? Inkább agyra ható zagyvaság.
Nem értem. Ez mi? Nem játék. Nem lehet vele játszani.
A tiéd meg lyukas.
Miért ad Charlie Brown hasznavehetetlen vackokat?
Mi a bajod?
Meghallotta?
Csak nem tudom, mi ez.
Egy pillanat!
Van egy ötletem.
Talán mégse volt olyan jó a tervem.
A csudába!
Nagyon tetszik a szívből jövő alkotásod, Charlie Brown. Olyan kreatív!
Komolyan?
Boldog karácsonyt, Charlie Brown!
A BOLDOGSÁG… AZ AJÁNDÉKOZÁS ÖRÖME
„Ne bontsd ki!”
A Télapó az idén könnyen eltalál hozzád.
És ez most jött neked.
De az áll rajta: „Ne bontsd ki karácsonyig!”
Ezért még egy estét várnod kell, hogy…
Vagy most is kibonthatod.
Ezen az áll, semmiképp ne bontsd ki…
Snoopy, tudom, izgulsz, hogy holnap itt a karácsony.
De ha most kibontasz mindent,
karácsony reggelére nem marad semmi.
De a jó hír az, hogy van még egy ajándékod.
És tőlem kaptad.
Várjunk! Be kéne vinnem.
Szeretném, ha lenne mit várnod.
Hová rejtsem, hogy Snoopy ne találja meg?
Nem.
Tökéletes.
Az az enyém, bátyó?
Snoopyé. Mindent túl korán kibont.
Szeretném, ha megértené, hogy néha jobb várni valamire.
Ne a gardróbba dugd! Én ott keresném először.
Na és így?
Még rajtam se fog ki.
Lássuk! Szuszi Suzy alvómaszk.
Szuszi Suzy fürdőköntös… kék színű, lila szegéllyel.
De hol van a…
- Mama! - Szuszi Suzy!
Néha jobb várni valamire.
Várnom kéne.
Viszlát reggel, Szuszi Suzy!
Mama!
Mama! Mama, mama, mama!
Mama!
Győztünk. Kész karácsonyi csoda.
Tudom, mennyire ki akarod bontani.
Én is ilyen voltam. De a bátyám szerint…
Ha most kibontasz mindent, karácsony reggelére nem marad semmi.
Ülj ide! Várjuk együtt a karácsony reggelt!
Boldog karácsonyt!
Látom, megtaláltad az ajándékodat.
Büszke vagyok, hogy vártál.
Már kibonthatod. Remélem, tetszeni fog.
Ez meg miféle ajándék?
Egy doboz egy dobozban, ami benne van egy dobozban, ami benne…
Oké. Felfogtam.
Snoopy semmit nem szeret jobban, mint bontogatni.
Mindegy, mi van a dobozban.
Boldog karácsonyt, öreg pajti!
- Tudtam. - Mama!
Úgy látom, megérte várni.
Vajon én is kapok valamit?
Várj!
Várj meg!
CHARLES M. SCHULZ PEANUTS CÍMŰ KÉPREGÉNYE ALAPJÁN
A feliratot fordította: Basch Erzsébet